Θεόδωρος Ρακιντζής

Ο Θεόδωρος Ρακιντζής (Κάμπος Μεσσηνίας, 11 Νοεμβρίου 1902Ελληνικόν who is who, 1962, σελ. 449. - Σέριφος, 26 Σεπτεμβρίουεφ. Τα Νέα, 29/9/1969. 1969) ήταν Έλληνας αξιωματικός της Αστυνομίας. Από τα πρώτα στελέχη του αστυνομικού σώματος, μεταξύ άλλων υπηρέτησε ως διευθυντής της Ασφάλειας Αθηνών και αρχηγός της Αστυνομίας Πόλεων.

 Σπουδές και σταδιοδρομία 
Ο πατέρας του ονομαζόταν Νίκανδρος. Ακολούθησε νομικές σπουδές και εν συνεχεία σπούδασε στη Σχολή Αξιωματικών Αστυνομίας Πόλεων στην Αθήνα. Υπηρέτησε εκτός από την Αθήνα, στην Κέρκυρα και στην Πάτρα. Κατά τη Μικρασιατική Εκστρατεία συνελήφθη αιχμάλωτος. Την περίοδο της γερμανικής Κατοχής, κατάφερε να διαφύγει στη Μέση Ανατολή και υπηρέτησε ως υποδιευθυντής της Ελληνικής Αστυνομίας στο ΚάιροΕγκυκλοπαίδεια Πάπυρος - Λαρούς Μπριτάννικα, τ. 51, σελ. 246..

Το 1946 προήχθη σε διευθυντή της Αστυνομίας και το 1957 ανέλαβε διευθυντής της Α΄ Αστυνομικής Διεύθυνσης Αθηνών. Κατά την περίοδο εκείνη ήταν ο πρώτος που μερίμνησε για την εφαρμογή του Νόμου 4000 και επέβλεψε ο ίδιος το κούρεμα με την ψιλή των δύο πρώτων νεαρών που συνελήφθησαν για τεντιμποϊσμό, στο Αστυνομικό Τμήμα της Κυψέλης- Ένα γιαουρτάκι χωρίς πέτσα για τον κύριο καθηγητή , 12-1-2013.. Το 1961 ανέλαβε αρχηγός του Σώματος και το 1964 αποστρατεύτηκε λόγω συμπλήρωσης του ορίου ηλικίας.

 Θάνατος 
Ο Θεόδωρος Ρακιντζής πέθανε από αιφνίδια καρδιακή προσβολή, ενώ παραθέριζε στη Σέριφοεφ. Μακεδονία, 28/9/1969, σελ. 9. και κηδεύτηκε στην Αθήνα, στο Πρώτο Νεκροταφείο, στις 28 Σεπτεμβρίου 1969. Ήταν παντρεμένος με τη Σμαράγδα Κακουράκη και είχαν ένα γιο και μία κόρη.

 Παραπομπές

 Εξωτερικοί σύνδεσμοι 
Φωτογραφία του Θ. Ρακιντζή, με τη στολή του Διευθυντή της Αστυνομίας  (δεξιά)

Κατηγορία:Αρχηγοί αστυνομίας πόλεων